Број: 7331/5-5

 Датум:14.12.2018. године

На основу члaна 63. став 2. Закона о јавним набавкама (“Службени Гласник Републике Србије“ 124/12, 14/15 и 68/15), Комисија за јавну набавку услуга – Услуге мобилне телефоније, даје

**ДОДАТНЕ ИНФОРМАЦИЈЕ ИЛИ ПОЈАШЊЕЊЕ**

 **КОНКУРСНЕ ДОКУМЕНТАЦИЈЕ**

**Заинтересованo лицe je тражилo додатна појашњења у вези са предметном јавном набавком у виду следећег питања:**

У вези са припремом понуде за ЈН МВ 24У/18 услуге – Услуге мобилне телефоније, за потребе наручиоца Клиничко-болнички центар "Бежанијска коса" - Београд, неопходне су нам додатне информације и појашњења:

***Питање 1.***  Како бисмо били у прилици да у потпуности одговоримо на захтеве наручиоца, молимо Вас за информацију колико тачно пртплатничких бројева по свакој од категорија пакета ће наручилц активирати?

***Одговор:*** Још увек не располажемо информацијом и пројекцијом колико ће тачно пртплатничких бројева по свакој од категорија пакета наручилц активирати. Након потписивања уговора, у оквиру уговорених средстава а у складу са стварним потребама Наручилац ће извршити прерасподелу.

***Питање 2.***  Наручилац је у оквиру техничке спецификације и описа тарифних пакета (1-4) као један од услова навео следеће:

• Напомена: за ове пакете потребна могућност самосталне препаид допуне и уплате услуга интернета након потрошеног износа претплате по тарифном пакету, а што сами надокнађују, односно те услуге не улазе у оквир овог уговора, а плаћају се по ценама из важећег, званичног ценовника оператера.

Указујемо наручиоцу да потенцијални понуђачи могу у оквиру својих понуда исказати цену тарифних пакета за које је наручилац већ одредио износ месечне претплате по претплатничком броју, а који могу подразумевати комплетно бесплатан национални и интернет саобраћај , што вишеструко превазилази захтевану количину минута и порука по сваком од пакета, а уједно осликава и актуелне понуде на тржишту сва три оператора, представља бољу опцију за наручиоца у смислу испуњености захтева, те обесмишљава оправданост поменутог захтева.

У поменутом случају, за поменути износ месечне претплате наручилац неће ни морати да користи опцију препаид допуне, те указујемо наручиоцу да овај навод узме као прихватљив, поштујући на тај начин комерцијални аспект понуде неког од потенцијалних понуђача.

Чланом 10 ЗЈН прописано је начело обезбеђивања конкуренције, док је чланом 12 ЗЈН прописано начело једнакости понуђача. Узевши у обзир наведено, прихватањем сугестије потенцијалног понуђача да за поменуте категорије пакета понуди опцију неограниченог бесплатног националног саобраћаја , а захтев могућност препаид допуне дефинише као пожељан али не и обавезан, наручилац би испоштовао основна начела Закон о јавним набавкама, обезбеђивање кокуренције као и тржишно упоредиве цене.

***Одговор:*** Наручилац остаје при захтеву из конкурсне документације, из разлога што је реч о службеним телефонима, интерес Наручиоца је да исти пакети буду ограничени са могућношћу самосталне препаид допуне и уплате услуга интернета након потрошеног износа претплате по тарифном пакету, а што сами надокнађују, односно те услуге не улазе у оквир овог уговора, а плаћају се по ценама из важећег, званичног ценовника оператера.

Дн:

- порталу ЈН

- сајту наручиоца

 КОМИСИЈА ЗА ЈАВНЕ НАБАВКЕ

 ЈН МВ 24У/18